b'\n_START_ARTICLE_\nLilith\n_START_SECTION_\n\xc3\x8en mituri evreie\xc8\x99ti\n_START_PARAGRAPH_\nConform legendei Cabala, Dumnezeu ar fi creat pe Adam \xc8\x99i pe Lilith din \xc8\x9b\xc4\x83r\xc3\xa2n\xc4\x83 ("Dumnezeu a f\xc4\x83cut pe om dup\xc4\x83 chipul S\xc4\x83u, l-a f\xc4\x83cut dup\xc4\x83 chipul lui Dumnezeu; parte b\xc4\x83rb\xc4\x83teasc\xc4\x83 \xc8\x99i parte femeiasc\xc4\x83 i-a f\xc4\x83cut" - Genesa 1:27). Dup\xc4\x83 aceast\xc4\x83 p\xc4\x83rere neverificat\xc4\x83 biblic Eva ar fi venit dup\xc4\x83 plecarea lui Lilith, aceasta fiind creat\xc4\x83 din coasta lui Adam ("\xc8\x98i omul a zis: <<Iat\xc4\x83 \xc3\xaen sf\xc3\xa2r\xc8\x99it aceea care este os din oasele mele \xc8\x99i carne din carnea mea! Ea se va numi -femeie-, pentru c\xc4\x83 a fost luat\xc4\x83 din om.>>" - Genesa 2:23). Se \xc3\xaentelege foarte u\xc8\x99or din  aceast\xc4\x83 interpretare a Genezei c\xc4\x83 \xc3\xaenainte de Eva a fost Lilith. Deoarece Eva este prezen\xc8\x9ba substan\xc8\x9bial\xc4\x83 a femeii \xc3\xaen Rai, Lilith trebuia s\xc4\x83 fie \xc3\xaendep\xc4\x83rtat\xc4\x83 din cadru \xc3\xaenainte de sosirea acesteia. Lilith nu apare \xc3\xaen Biblie; poate datorit\xc4\x83 prejudiciului adus de c\xc4\x83tre autorii patriarhi care au modificat scrierile de-a lungul timpului. Lilith \xc8\x99i Adam se iubeau foarte mult, dar c\xc3\xa2nd f\xc4\x83ceau dragoste, Lilith nu dorea s\xc4\x83 stea pe jos, cer\xc3\xa2nd egalitate \xc3\xaentre sexe, intr\xc3\xa2nd \xc3\xaen conflict cu Adam. \xc3\x8en urma conflictului, Lilith pleac\xc4\x83; o alt\xc4\x83 versiune spune c\xc4\x83 pronun\xc8\x9b\xc3\xa2nd \xc3\xaen mod nepermis numele lui Dumnezeu YHWH (cu pronun\xc8\x9bie azi nesigur\xc4\x83), este izgonit\xc4\x83 din Eden. \xc3\x8el ia pe \xc8\x98arpe (Diavolul) ca so\xc8\x9b, r\xc4\x83zbun\xc3\xa2ndu-se mai t\xc3\xa2rziu pe Adam, f\xc4\x83c\xc3\xa2ndu-l s\xc4\x83 ia fructul interzis._NEWLINE_P\xc3\xa2n\xc4\x83 \xc3\xaen secolul optsprezece, \xc3\xaen multe culturi ale lumii era comun\xc4\x83 practica folosirii amuletelor \xc3\xaempotriva lui Lilith. _NEWLINE_Aceste amulete se a\xc8\x99ezau deseori \xc3\xaen cele patru col\xc8\x9buri ale camerei \xc3\xaen care dormeau nou-n\xc4\x83scu\xc8\x9bii \xc8\x99i aveau menirea s\xc4\x83- i apere pe ace\xc8\x99tia \xc8\x99i pe mamele lor. Uneori se trasa un cerc magic \xc3\xaen jurul patului nou-n\xc4\x83scutului, cerc pe care se scriau numele a trei \xc3\xaengeri \xc3\xaenso\xc8\x9bite de cuvintele\xc2\xa0: \xe2\x80\x9d Alungat\xc4\x83 s\xc4\x83 fie Lilith \xe2\x80\x9d sau \xe2\x80\x9d Fere\xc8\x99te acest copil de tot r\xc4\x83ul \xe2\x80\x9d._NEWLINE_Dac\xc4\x83 un copil r\xc3\xa2dea \xc3\xaen somn, era semn c\xc4\x83 Lilith se afla \xc3\xaen preajm\xc4\x83. Se credea c\xc4\x83 un bob\xc3\xa2rnac u\xc8\x99or pe nasul copilului f\xc4\x83cea ca Lillith s\xc4\x83 dispar\xc4\x83. _NEWLINE_Lilith este un demon feminin al nop\xc8\x9bii, prin\xc8\x9bes\xc4\x83 a Iadului, care se presupune c\xc4\x83 zbura \xc3\xaen c\xc4\x83utarea pruncilor pentru a-i r\xc4\x83pi sau strangula. _NEWLINE_\xc3\x8en mitologia evreilor, se spune c\xc4\x83 Lillith a fost prima so\xc8\x9bie a lui Adam. _NEWLINE_O alt\xc4\x83 variant\xc4\x83 ar fi c\xc4\x83 Dumnezeu i-a creat pe Adam \xc8\x99i pe Lilith ca fra\xc8\x9bi gemeni. Lilith a cerut s\xc4\x83 fie egal\xc4\x83 cu Adam, \xc3\xaens\xc4\x83 \xc3\xaencerc\xc4\x83rile sale au e\xc8\x99uat, ea p\xc4\x83r\xc4\x83sindu-l \xc3\xaen final pe Adam. \xc3\x8en mitologia musulman\xc4\x83 se spune c\xc4\x83 dup\xc4\x83 ce l-a p\xc4\x83r\xc4\x83sit pe Adam, Lilith s-a \xc3\xaemperecheat cu Satan. _NEWLINE_Alt\xc4\x83 versiune o prezint\xc4\x83 pe Lilith c\xc4\x83 fiind prima so\xc8\x9bie a lui Adam, \xc3\xaenainte de Eva. Adam s-a c\xc4\x83s\xc4\x83torit cu ea pentru c\xc4\x83 obosise s\xc4\x83 se acupleze cu animalele (zoofilie). El a \xc3\xaencercat s\xc4\x83 o determine pe Lilith s\xc4\x83 stea sub el \xc3\xaen timpul actului sexual, \xc3\xaens\xc4\x83 aceasta a refuzat, nesatisf\xc4\x83c\xc3\xa2ndu-i nevoia de domina\xc8\x9bie. L-a blestemat pe Adam \xc8\x99i l-a p\xc4\x83r\xc4\x83sit, \xc3\xaendrept\xc3\xa2ndu-se c\xc4\x83tre casa ei de l\xc3\xa2ng\xc4\x83 Marea Ro\xc8\x99ie. Adam s-a pl\xc3\xa2ns lui Dumnezeu, care a trimis trei \xc3\xaengeri, pe Sanvi, Sansanvi \xc8\x99i Semangelaf, pentru a o aduce pe Lilith \xc3\xaenapoi \xc3\xaen Eden, \xc3\xaens\xc4\x83 aceasta i-a sfidat pe cei trei \xc3\xaengeri, blestemandu-i. C\xc3\xa2t timp a petrecut la Marea Ro\xc8\x99ie, Lilith devenise amanta demonilor, f\xc4\x83c\xc3\xa2nd c\xc3\xa2te 100 de copii \xc3\xaen fiecare zi. Cei trei \xc3\xaengeri spuneau c\xc4\x83 Dumnezeu \xc3\xaei va lua to\xc8\x9bi ace\xc8\x99ti copii dac\xc4\x83 nu se va re\xc3\xaentoarce la Adam. Din nou Lilith a refuzat, fiind pedepsit\xc4\x83 ca atare. _NEWLINE_Acesta a fost momentul \xc3\xaen care Dumnezeu i-a d\xc4\x83ruit-o lui Adam pe Eva, cea cuminte \xc8\x99i supus\xc4\x83, exact opusul lui Lilith. _NEWLINE_Se mai spune c\xc4\x83 atrac\xc8\x9bia malefic\xc4\x83 lui Lilith fa\xc8\x9b\xc4\x83 de copiii nou-n\xc4\x83scu\xc8\x9bi vine de la faptul c\xc4\x83 proprii s\xc4\x83i copii f\xc4\x83cu\xc8\x9bi cu demonii au fost lua\xc8\x9bi de c\xc4\x83tre Dumnezeu \xc3\xaen urma refuzului s\xc4\x83u de a se re\xc3\xaentoarce la Adam. Cei trei \xc3\xaengeri trimi\xc8\x99i au for\xc8\x9bat-o pe Lilith s\xc4\x83 jure c\xc4\x83 ori de c\xc3\xa2te ori va \xc3\xaent\xc3\xa2lni numele sau chipurile lor pe amulete, va renun\xc8\x9ba la a face r\xc4\x83u celor care le poart\xc4\x83. _NEWLINE_Se fac specula\xc8\x9bii pe seama faptului c\xc4\x83 s-ar putea s\xc4\x83 existe o leg\xc4\x83tur\xc4\x83 \xc3\xaentre Lillith \xc8\x99i Lenith, o divinitate a etruscilor, ce nu avea chip \xc8\x99i a\xc8\x99tepta la poarta Lumii de Dincolo \xc3\xaempreun\xc4\x83 cu Hecate \xc8\x99i Persephona, pentru a primi sufletele celor mor\xc8\x9bi. _NEWLINE_Lilith a mai fost asem\xc4\x83nat\xc4\x83 cu figuri mitologice \xc8\x99i legendare cum ar fi Regina din Saba sau Elena din Troia. _NEWLINE_De asemenea, \xc3\xaen Europa medieval\xc4\x83, Lilith a fost descris\xc4\x83 c\xc4\x83 so\xc8\x9bie, amant\xc4\x83 sau bunic\xc4\x83 lui Satan.'